**2. pielikums – Tehniskā specifikācija**

**Rīgas ostas tēla pētījums - Rīgas ostas apkaimju viedokļu līderu aptauja**

**Darba uzdevums**

**Pētījuma mērķis:**

Savstarpējā cieņā un izpratnē balstītas attiecības ar ostas apkaimju iedzīvotājiem un sabiedrību ir viens no Rīgas brīvostas ilgtspējīgas attīstības priekšnoteikumiem. Tādēļ nozīmīgs uzdevums Rīgas brīvostas pārvaldes darbā ir dialoga veidošana ar sabiedrību, jo īpaši ostas apkaimju kopienām, atvērtu komunikāciju ar iedzīvotājiem, informējot par ostas un tajā strādājošo uzņēmumu darbu, attīstības plāniem, vides politiku un citiem nozīmīgiem jautājumiem.

Rīgas brīvostas pārvalde regulāri sadarbojas ar iedzīvotāju biedrībām, nevalstiskajām organizācijām un izglītības iestādēm. Tiek organizētas tikšanās ar apkaimju iedzīvotājiem, kopīgā sadarbībā labiekārtotas ostas apkaimju teritorijas, kā arī atbalstītas citas apkaimju biedrību aktivitātes.

Pētījuma mērķis ir noskaidrot Rīgas brīvostas apkaimju viedokļu līderu priekšstatus par apkaimju sadarbību ar Rīgas brīvostu, Rīgas brīvostas pārvaldi un Rīgas brīvostas ietekmi uz iedzīvotāju ikdienu.

**Darba uzdevums:**

Izpildītājs:

* sadarbībā ar Pasūtītāju sagatavo kvalitatīvā pētījuma (padziļinātās ekspertu intervijas) dizainu, tajā skaitā potenciālo respondentu profilu, apzina iesaistāmās apkaimes un tās pārstāvošo viedokļi līderu kontaktus, tematu loku (vadlīnijas) intervijām ar ekspertiem
* veic potenciālo respondentu atlasi un uzaicina piedalīties pētījumā
* organizē, novada 10 - 15 intervijas ar apkaimju līderiem atbilstoši pētījuma dizainam Veic intervijas ierakstu. Vienas Intervijas garums ~60 min
* veic iegūtās informācijas apstrādi un analīzi
* sagatavo interviju transkriptus, tehnisko informāciju un atskaiti ar iegūtās informācijas analīzi, apkopojot būtiskākos secinājumus un rekomendācijas. Iesniedz Pasūtītājam.
* sagatavo rezultātu prezentāciju un prezentē to Pasūtītāja pārstāvjiem Pasūtītāja norādītā vietā, laikā un formātā

**Darba izpildes termiņš:**

Kopējais pakalpojuma veikšanas laiks – trīs nedēļas pēc līguma parakstīšanas